Translate the text from Welsh to English.



 
Nod Bil Iechyd y Cyhoedd (Cymru) yw gwella llesiant pobl yng Nghymru, ac mae’n rhoi pwyslais arbennig ar hybu iechyd plant a phobl ifanc. 

 Mae’r Bil yn cynnwys cynigion i greu cynllun trwyddedu gorfodol ar gyfer gweithdrefnau arbennig fel aciwbigo, tyllu’r corff, electrolysis a thatŵio, ac mae’n gwahardd tyllu rhannau personol o gorff unrhyw unigolyn o dan 16 oed.   
  
Mae hefyd yn cynnig:  


 * Cynnal cofrestr genedlaethol o werthwyr tybaco neu nicotin, fel bod awdurdodau lleol yn gallu gorfodi deddfwriaeth yn well ac addysgu a chefnogi gwerthwyr
* Gwahardd cynnyrch tybaco a nicotin rhag cael eu rhoi i unigolion o dan 18 oed, er enghraifft drwy wasanaeth cludo cynnyrch sy’n cael ei gynnig gan archfarchnadoedd
* Rhoi gorfodaeth ar gyrff cyhoeddus yng Nghymru i asesu sut bydd eu penderfyniadau yn effeithio ar iechyd corfforol a meddwl unigolion
* Rhoi gorfodaeth ar awdurdodau lleol i lunio strategaeth am doiledau at ddefnydd y cyhoedd yn eu hardal
* Gwneud fferyllfeydd yn fwy atebol i anghenion eu cymuned leol

Dywedodd Rebecca Evans, Gweinidog Iechyd y Cyhoedd a Gwasanaethau Cymdeithasol:    
> “Roedd y cyhoedd, rhanddeiliaid a’r pleidiau i gyd yn gefnogol iawn i lawer o’r mesurau yn Bil Iechyd y Cyhoedd a gafodd ei gyflwyno yn 2015\. Felly, pan na chafodd y Bil ei basio, roedd yna dipyn o siom.

 
> “Wrth ailgyflwyno’r Bil, rydyn ni’n cadw’r meysydd hynny a gafodd eu cadarnhau yn ystod y broses graffu flaenorol – fel mesurau i gyfyngu ar smygu ar dir ysgolion, ysbytai ac mewn meysydd chwarae cyhoeddus.
> 
>  “Hybu iechyd plant a phobl ifanc yw’r nod sy’n ganolog i’r Bil. Bwriad y cynigion fel y gwaharddiad ar smygu ar dir ysgolion ac mewn meysydd chwarae yw atal plant rhag dod i gysylltiad ag ymddygiadau yn ymwneud â smygu. Bydd hyn yn golygu eu bod nhw’n llai tebygol o ddechrau smygu eu hunain.
> 
>  “Mae’r Bil yn canolbwyntio hefyd ar wella lles pobl gan sicrhau, er enghraifft, fod awdurdodau lleol yn cynllunio ar gyfer diwallu anghenion y bobl leol i gael mynediad at gyfleusterau toiled. O ganlyniad, bydd pobl hŷn, pobl anabl a phobl sy’n gofalu am blant ifanc yn gallu gadael y tŷ heb orfod poeni bod perygl iddyn nhw wynebu embaras. 
> 
>  “Yn gyffredinol, mae iechyd pobl Cymru yn gwella ond rydyn ni yn wynebu heriau ac rydyn ni am weld gwelliannau’n digwydd yn gyflymach. Rwy’n hyderus y bydd Bil Iechyd y Cyhoedd yn ein helpu i gyflawni’r nodau hyn.”

 Mae disgwyl i’r Bil gael ei gyflwyno i’r Cynulliad Cenedlaethol heddiw \[dydd Llun 7 Tachwedd] a bydd y Gweinidog yn gwneud Datganiad Deddfwriaethol ynghylch y Bil yn ystod y Cyfarfod Llawn yn y Senedd yfory \[dydd Mawrth 8 Tachwedd].







Translation:


 
The Public Health (Wales) Bill aims to improve the wellbeing of people in Wales, with a particular focus on promoting children and young people’s health.

 The Bill includes proposals to create a mandatory licensing scheme for special procedures such as acupuncture, body piercing, electrolysis and tattooing, and prohibits the intimate piercing of anybody under the age of 16\.  
  
It also proposes to:

 * Create a national register of retailers of tobacco and nicotine products, so local authorities are better able to enforce legislation and provide education and support to retailers

 * Prohibit tobacco and nicotine products from being handed over to under 18s, for example through a supermarket delivery service

 * Require public bodies in Wales to assess how their decisions will affect people’s physical and mental health

 * Require local authorities to produce a strategy about toilets for use by the public within their area
* Make pharmacies more responsive to the needs of their local community

 Minister for Social Services and Public Health, Rebecca Evans said:   
  
 
> “Many of the measures included in the original Public Health Bill which was introduced in 2015 had strong public, stakeholder and cross\-party support, which is why there was widespread disappointment when it wasn’t passed.   
>  “In re\-introducing the Bill, we are retaining those areas which were strengthened in the previous scrutiny process – such as measures to restrict smoking in school grounds, hospital grounds and public playgrounds.   
>  “At the heart of the Bill is the aim of promoting the health of children and young people. Proposals such as the ban on smoking in school grounds and playgrounds are intended to prevent children from being exposed to smoking behaviours, making it less likely that they’ll take up smoking themselves.    
>  “The Bill also focusses on improving people’s wellbeing through, for example, ensuring local authorities plan to meet the needs of their communities for accessing toilet facilities. This will mean older people, people with disabilities, and people caring for young children aren’t put off leaving the house for fear of stress or embarrassment.   
>  “Overall, the health of the people of Wales is improving but we face challenges and we want to see the pace of improvement increased. I’m confident the Public Health Bill will help us achieve these aims.”

   
The Bill is expected to be introduced to the National Assembly today \[Monday 7th November] and the Minister will make a Legislative Statement about the Bill during Plenary in the Senedd tomorrow \[Tuesday 8th November].